Azucena Gracia Royo

Azucena Gracia Royo (Zaragoza, 1966) zientzialaria eta ikertzailea da, Aragoiko Nekazaritzako Elikagaien Ikerketa eta Teknologia Zentroko (CITA) da. Aragoiko Nekazaritzako Elikagaien Institutuko (IA2) kidea da. 2018an, Aragoiko Gorteen Domina jaso zuen.

 Bizitza 

 Ikasketak 
Ekonomia eta Enpresa Zientzietako lizentziatura eta doktoregoa egin zituen Zaragozako Unibertsitatean 1984 eta 1993 urteen  artean. Gero doktoretza egin zuen.

 Lan ibilbidea 
Doktoretza egin ondoren nekazaritza ekonomian hasi zen lanean. CITAn lan egin aurretik, Analisi Ekonomikoko Saileko irakasle laguntzaile  jardun zuen (Zaragozako Unibertsitatea), ekonometria eta mikroekonomiako eskolak emanez (1992-1994).

Prestakuntza atzerrian zabaldu zuen hainbat erakunde akademiko bisitatuz. Nekazaritza ekonomiako departamentuan (Manchesterreko Unibertsitatea) ikasle bisitaria izan zen 1991 urtean, bost hilabetez, doktoretza egin bitartean. Bekadun bisitaria izan zen CARDen (Iowa State University) 1995 urteko udazkenean eta 1996 urteko udaberri eta udan; Nekazaritza Ekonomia Sailean (Misuriko Unibertsitatea) 1999 urteko udazkenean eta Negozio eta Espazioen Nekazaritza eta Abeltzaintza Analisirako Sailean (TEAGASC-Irlanda) 2014 urteko udan. Gero, Cornell Unibertsitateko Ekonomia eta Kudeaketa Aplikatuko Dyson Eskolan hasi zen lanean.

Eskualde, nazio eta nazioarte mailako hainbat proiektu lehiakorretan parte hartu du (25 gutxienez), eta horietatik 14tan  ikertzaile nagusia izan da. 100 artikulu baino gehiago argitaratu ditu, horietatik 48 inpaktu-faktoreko aldizkarietan (web of science) eta 14 Q1 aldizkarietan (web of science).

Elikagaien industrian, elikagaien merkaturatzean eta elikagaien lehentasunetan eta kontsumitzailearen jokabidean jardun du batez ere. Bere azken lanak, landa-lurraldearekin lotutako elikagai jasangarrien balioan oinarritzen dira, ingurumena, aniztasuna eta biztanleria mantenduz landa-eremuak garatzeko ingurune gisa, 2018 urtean Cornell Unibertsitatean Miguel Gómezekin batera hasi zuen ikerketaren gaia. 

 Aintzatespenak eta sariak 

 2018an, Aragoiko Gorteen Domina jaso zuen, Aragoiko emakume ikertzaileei emandako parlamentu autonomikoaren sari gorena. Saria Azucena Gracia Royok, Gloria Cuenca Bescós, María Jesús Lázaro, Pilar Gayán Sanz, Julia Herrero Albillos eta Concepción Gimeno ikerlariekin batera jaso zuen, Aragoiko gizartearen zientziari, ezagutzari, I+G+Bari eta aurrerapenari hainbat diziplinatan egindako ekarpenarengatik.

 Erreferentziak 

 Bibliografia 







 Kanpo estekak 

 http://www.cita-aragon.es/
 https://ia2.unizar.es/
 http://www.unizar.es/
 https://www.heraldo.es/noticias/suplementos/heraldo-del-campo/2018/02/16/investigacion-tambien-femenino-1224540-1431024.html
 https://www.elperiodicodearagon.com/noticias/aragon/cientificas-recibiran-medalla-cortes-reclaman-visibilidad_1278028.html
 https://www.cornell.edu/

Kategoria:Zaragozarrak
Kategoria:Emakume zientzialariak
Kategoria:Espainiako zientzialariak
Kategoria:Zaragozako Unibertsitateko irakasleak
Kategoria:Emakume ikertzaileak
Kategoria:Espainiako ikertzaileak
Kategoria:XX. mendeko zientzialariak
Kategoria:XXI. mendeko zientzialariak